b'\n_START_ARTICLE_\nHotel Koldingfjord\n_START_SECTION_\nHistorie\n_START_PARAGRAPH_\nJulem\xc3\xa6rkesalget der startede i 1904, indbragte kr. 67.000 og det blev senere besluttet, at pengene skulle bruges til at bygge et sanatorium for tuberkuloseramte b\xc3\xb8rn._NEWLINE_Byggeriets budget var 600.000 kr., men det l\xc3\xb8b op i en million kroner. Dette skyldes meget store problemer med den bl\xc3\xb8de undergrund, og man var n\xc3\xb8dt til at skabe en mere stabil undergrund ved at pilotere._NEWLINE_Efter en del diskussion, blev grunden Luiseh\xc3\xb8j med omkringliggende bakker k\xc3\xb8bt og bygningen blev opf\xc3\xb8rt i \xc3\xa5rene 1906 til 1911. Julem\xc3\xa6rkesanatoriet var det f\xc3\xb8rste julem\xc3\xa6rkesanatorium, som blev opf\xc3\xb8rt i Danmark.I 1917 og 1933 blev sanatoriet udvidet. De to nye bygninger, Fjordglimt og Granly, blev indrettet til de yngste b\xc3\xb8rn._NEWLINE_Behandlingen af tuberkuloseramte b\xc3\xb8rn forsatte frem til 1960, men var behovet var ikke l\xc3\xa6ngere aktuelt, da Danmark efterh\xc3\xa5nden havde f\xc3\xa5et udryddet sygdommen og stedet blev overtaget af \xc3\x85ndsvageforsorgen i Vejle Amt og lavet om til et behandlingssted for psykisk handicappede b\xc3\xb8rn. Dette arbejde sluttede i 1983 og bygningerne stod tomme indtil Kolding Kommune solgte bygningerne til entrepen\xc3\xb8rfirmaet Isleff i 1987._NEWLINE_Firmaet istandsatte den fredede rokoko- og ren\xc3\xa6ssanceinspirerede bygning, med hj\xc3\xa6lp fra arkitekterne Vilhelm Lauritzen og J\xc3\xb8rgen St\xc3\xa6rmose og hotellet kunne indvies i 1990.De omkringliggende bygninger,Fjordglimt og Granly, blev i 1999 indrettet til museet Dansk Sygeplejehistorisk Museum.'